Kanaltunnelen

Kanaltunnelen (engelsk the Channel Tunnel, fransk le tunnel sous la Manche, iblant kalt Chunnel) er en jernbanetunnel under Den engelske kanal. Den går mellom Cheriton utenfor Folkestone i Kent på engelsk side og Sangatte på fransk side. Tunnelen er 50,45 km lang, hvorav 38 km går under havet. Den ligger i gjennomsnitt 40 meter under havbunnen.

Kanaltunnelen er i virkeligheten tre parallelle tunneler. To av tunnelløpene trafikkeres av tog, mens det tredje er en servicetunnel som ligger mellom hovedløpene. Servicetunnelen er også den eneste evakueringsmuligheten i tilfelle ulykker i hovedløpene, og den har derfor overtrykk for å forhindre at giftig røyk fra branner skal trenge inn.

Etter flere forsøk ble den fullført i 1994. Den er den tredje lengste jernbanetunnel i verden etter Gotthard-Basetunnelen i Sveits og Seikantunnelen i Japan. Selskapet Getlink står for driften.

Se også 
 Liste over verdens lengste jernbanetunneler

Eksterne lenker 
 

Jernbanetunneler i Storbritannia
Undersjøiske tunneler
Jernbanestrekninger i Frankrike
Kent
Tunneler åpnet i 1994
1994 i Storbritannia
1994 i Frankrike